Source: http://www.krikscionys.lt/kas-yra-dievas1.html
Timestamp: 2020-08-07 21:46:43+00:00

Document:
Jono 1:1 Pradžioje buvo Žodis, tas Žodis buvo pas Dievą, ir Žodis buvo Dievas.
Tiek daug versijų ir tiek daug interpretacijų apie Dievą, bet taip niekada ir nesupratau normaliai kas yra Dievas. Nors ir su kiekviena minute, kai gyvenau su Dievu, mano tikėjimas augo, bet niekada nežinojau KAS yra Dievas. Iš tikinčiųjų žmonių girdėjau: Dievas yra dvasia, senelis danguje, jis yra visur, Dievas yra meile, Dievas yra tiesa ir t.t. Versijų tiek daug...
Bet iš tikrųjų KAS yra Dievas ?
Šis klausimas visada iškildavo ir ypač kai reikėdavo eiti evangelizuoti, arba kažkam pasakoti apie Dievą. Charizmatinės asmenybės apie Dievą pasakoja su tokiomis emocijomis, kad žmonės patiki, bet į ką patiki - niekas ir nežino. Dievas tai tokia mistinė būtybė, kad vieni patiki , kiti tiesiog nusijuokia, nes niekas negali pasakyti kas tas Dievas. Ir dažniausiai žmonės ir užduoda tokį klausimą – kas tas Dievas ? Manau tai labai teisingas klausimas ir nuo to atsakymo turi ir prasidėti mūsų, kaip tikinčiųjų kelias link Dievo.
Pasižiūrėkime ką sako apie tai Biblija.
Dievas yra meilė. Atrodytų viskas aišku - Dievas yra meilė
I Jono 4:16 Mes pažinome ir įtikėjome meilę, kuria Dievas mus myli. Dievas yra meilė, ir kas pasilieka meilėje, tas pasilieka Dieve, ir Dievas jame.
Mes pažinome ir įtikėjome meilę. Dievas yra meilė - atrodytų viskas aišku.
II Jono 1:3 Su jumis tebus malonė, gailestingumas, ramybė nuo Dievo Tėvo ir nuo Viešpaties Jėzaus Kristaus, Tėvo Sūnaus, tiesoje ir meilėje.
Tiesoje ir meilėje.
Efeziečiams 4:15 bet, kalbėdami tiesą meilėje, augtume visame kame į Jį, kuris yra galva – Kristus.
Kalbėti reikia meilę tiesoje ir tik tada augame Dieve.
Nori būti laisvas pažink tiesą ….
Jėzus yra tiesa ir gyvenimas, gyvenimas ne šiaip sau, bet čia turima omenyje amžinas gyvenimas. Jėzus yra tiesa.
Jono 17:17 Pašventink juos savo tiesa! Tavo žodis yra tiesa.
Jėzaus pašventinimas yra tiesa ir iš jo neišeina joks melo žodis tik tiesa, nes jis yra tiesa.
Efeziečiams 4:21 Juk iš Jo girdėjote ir Jame išmokote, – nes tiesa yra Jėzuje, –
Jėzuje yra tiesa ir ji turi gyventi mumyse taip kaip ir jame.
Efeziečiams 5:9 nes Dvasios vaisius reiškiasi visokeriopu gerumu, teisumu ir tiesa, –
Tai yra Dvasios vaisius tai yra Dievo tiesos ir meilės vaisius reiškiasi gerumu. Teisumu ir tiesa.
Mes turime paklusti tiesai, lygiai taip kaip ir padarė Jėzus, Jis pakluso tiesai tai yra Tėvui Dievui ir mūsų motyvai turi būti ne savanaudiški – žmogiški, mes tiesiog paklustame tiesai, nesvarbu mus šiuo metu tenkina ar netenkina tai. Mes matome siaurai, Viešpats mato plačiai ir žino kas mums geriau todėl pakluskime tiesai.
I Jono 2:27 Bet patepimas, kurį iš Jo gavote, pasilieka jumyse, ir nereikia, kad jus kas nors mokytų, nes pats Jo patepimas moko jus visko, ir jis yra tiesa, o ne melas. Ir kadangi jis jus pamokė, jūs Jame pasiliksite.
Pasirodo Viešpats pats moko - Tiesa ir Meilė pati moko ir sako kad nereikia, kad kas mus mokytų, bet kitose vietose yra mokytojai žmonės. Bet, iš tikrųjų, tie žmonės jau nebepriklauso sau jie priklauso Tiesai ir Meilei - Dievui ir kiekvienas išeinantis iš jų žodis yra paklusnus Dievui, todėl tie, kas klauso jų, gauna jau ne žmogiškus pamokymus, bet Dievo. O mes turime Jo Dvasią ir turime skirti kas yra Tiesa ir Meilė ir nepasiduoti jokioms apgaulėms.
I Jono 3:18 Mano vaikeliai, nemylėkime žodžiu ar liežuviu, bet darbu ir tiesa.
Jūsų žodžiai turi sutapti su tuo ką jūs darote, nes dažnai mes kalbame, bet darome atvirkščiai žiūrėdami į tai ar žmonės mus pradės aukštinti.
I Jono 5:6 Jis yra Tas, kuris atėjo per vandenį ir kraują, – Jėzus Kristus; ne vien per vandenį, bet per vandenį ir kraują. Ir Dvasia tai liudija, NES DVASIA YRA TIESA.
Ir dvasia yra tiesa …, Dievas yra tiesa ir Jo Dvasia yra tiesa ir nėra jame jokio melo pasakyta kitoje vietoje.
Atrodo nė vienam iš mūsų nekyla daugiau klausimų Dievas yra tiesa ir meilė. Bet atrodytų tai žino dauguma tikinčiųjų, bet vieno dalyko aš nesuprasdavau ir Dievas man jį apreiškė, ir mane apėmė reali Dievo baimė.
Mes nesuvokiame vieno dalyko, kad Tiesa ir Meilė yra ne jausmas ir ne sąvoka ar būsena, bet tai yra gyvas organizmas !!! Dažniausiai šioje vietoje būna didelė pauzė ir žmonės, tiek tikintys, tiek ne, bando suprasti kaip tai - ne jausmas ir ne būsena. O viskas paprasta. Mes esame sukurti pagal Tiesos ir Meilės atvaizdą. Nes mums visiems patinka, kai mums sako tiesą ir kai mus myli. Raskite man patį didžiausią niekšą – melagį, kuriam patiktų, kai jam meluoja.
Per Adomą mes pasidavėm melui ( irgi gyvas organizmas vadinamas šėtonu ), bet dabar mes darome sprendimą sugrįžti į Dievo - Tiesos ir Meilės karalystę iš melo karalystės. Mes padarome sprendimą, bet melas – šėtonas ir toliau mus klaidina, tačiau mes turime prigimtį ne šėtono – melo, bet Dievo - Tiesos ir Meilės, todėl mes jaučiame ir žinome - jeigu pasiryžome, bet kokia kaina stovėti Meilėje ir Tiesoje, kur mums eiti arba koks Jėzaus kelias.
Todėl aš laiminu jus gyvojo (gyvo organizmo) Dievo Tiesos ir Meilės vardu ir tegul Tiesos ir Meilės ranka būna ant jūsų, kuri jus išlaikys ir ves Dievo Tiesos ir Meilės keliu. Amen.

References: tiesa 
 tiesa 
 tiesa 
 tiesa 
 tiesa 
 Tiesa 
 Tiesa 
 tiesa 
 tiesa 
 tiesa 
 tiesa 
 Tiesa